
Társulási Tanács elnöke részére!

Tisztelt Kondor Géza Polgármester Úr Társulási Tanács elnöke!

Révfülöp és Térsége Napközi Otthonos Óvoda a 2020/2021. nevelési évre pedagógiai munkatervének elkészítéséhez kéri a Szülői Szervezet és az óvoda Fenntartó véleményét a Nkt.70.§(2) bek,, R.3.§(1)bek. alapján.

Az éves pedagógiai munkatervet az óvodavezető készíti el, a Nemzeti köznevelésről szóló 2011.évi CXC.törvény, valamint 20/2012.(VIII.31.) EMMI rendelet előírásai alapján. A munkaterv elfogadásáról a nevelőtestület dönt a Szülői Szervezet és a Fenntartó véleményének kialakítását követően.
Kérem az óvoda Munkatervét megvitatni és elfogadni szíveskedjenek. 


Révfülöp,2020. szeptember 11.                                            Tisztelettel: Vókóné Bognár Ibolya
                                                                                                                         óvodavezető

„Amit csak hall a gyerek, könnyen elfelejti. Amit lát, inkább megjegyzi, de amiben ő
maga is tevékenyen részt vesz, az bizonyosan bevésődik az emlékezetébe.”
/Kodály Zoltán/

   I. Az óvoda működési rendje:

Óvodánk fenntartója: Révfülöp és Térsége Óvodai Intézményfenntartó Társulás
Cím:8253 Révfülöp Villa Filip tér.8

1.1. Nevelési év rendje:
Nevelési év időtartama:			2020.09. 01.-től 2021. 08. 31.-ig.
Óvodát kezdő, új gyermekek fogadása:        2020.szeptember 1-től folyamatos.
Az őszi, téli, tavaszi foglalkozási rend:         2020.szeptember 1-tól 2021. május 31-ig tart.
Nyári foglalkozási rend:			2021. június 1-től 2021-augusztus 31-ig.

1.2. Az óvoda nyitvatartási ideje:
Hétfőtől-péntekig: 7.00.-16.30-ig
A nyitva tartás teljes időtartamában óvónő foglalkozik a gyerekekkel. 

1.3. Az óvoda nyári zárása
A fenntartó engedélye szerint várható 4 hét, 
időpontja az előzetes egyeztetés alapján 2021. aug. 02. hétfő - augusztus 27. péntek.
Szülők tájékoztatása a zárás pontos időpontjáról: 2021. február 15.
Felelős: Óvodavezető

1.4. Az iskolai Szünetek időtartama 2020/2021-as tanévben:
Az őszi szünet előtti utolsó tanítási nap 2020. október 22. (csütörtök), a szünet utáni első tanítási nap. 2020. november 2. (hétfő).
A téli szünet előtti utolsó tanítási nap 2020. december 18. (péntek), a szünet utáni első tanítási nap 2021. január 4. (hétfő).  
A tavaszi szünet előtti utolsó tanítási nap 2021. március 31. (szerda), a szünet utáni első tanítási nap 2021. április 7. (szerda).
Mindenkori szülői igények alapján tervezzük a szünetekben az óvoda nyitva tartását.
A szülőket írásban tájékoztatjuk az iskolai szünetről és egyben megkérjük, hogy jelezzék gyermekük részére igényelnek-e óvodai ellátást, nevelést. Az óvoda által működtetett konyháról kapjuk az ételt, a nyersanyag rendelés miatt kell tudni, hogy hány gyermek vesz részt ebben az időszakban óvodai nevelésen.
Az óvodában a napirendet úgy kell kialakítani, hogy a szülők – a házirendben meghatározottak szerint – gyermeküket az óvodai tevékenység zavarása nélkül behozhassák és hazavihessék.

1.5. Nevelés nélküli munkanapok:
2021. február 05. péntek Nevelési év. félév értékelés.
2021. június 05. Nevelés évzáró értekezlet.
A nevelés nélküli munkanapon azon gyermek részére felügyeletet kell biztosítani, akinek szülője ezt igényli.
2021. augusztus 27. péntek Nevelési év nyitó értekezlet.

1.6 Fogadóóra:
Fogadóóra: óvodavezető:
minden hétfő 7.00-8.00-ig. 13.00-14.00-ig
óvónők:
kedd: 13.00-14.00-óráig. Szükség esetén, előre megbeszél időpontban.

1.7. Munkatársi és Nevelési értekezletek témái, időpontjai:
2020. augusztus 31. nevelési értekezlet, munkarend, munkakörileírás, munkaterv megvitatása elfogadása. 

    • Évkezdés aktuális kérdései, feladatainak megbeszélése.  
    • Szülői értekezletek témáinak átbeszélése. 
    • Pedagógiai Programunk fő feladatainak áttekintése, program módosítása október.
    • Vezetői látogatások ütemezése. 	
    • Személyiség lapok, csoportnapló vezetésének megbeszélése, az elmúlt év tapasztalatai alapján. 
    • Gyermekek balesetvédelmi oktatása (óvónők feladata)
   . Gyermekek és a dolgozók tájékoztatása a Covid-19, korona vírus megelőzése érdekében tett intézkedésekről.
     . Munkavédelmi, tűzvédelmi oktatás                                                                                              
    • Gyermekvédelmi feladatok áttekintése
Felelősök: Vókóné Bognár Ibolya
minden óvodapedagógus     

Február 5.:
    •  Féléves munka értékelése, elért célok, megvalósult feladatok értékelése. Kiemelkedő és fejlesztendő területek megbeszélése. 

Június 4.:
    • Éves munka értékelése, beszámoló elkészítése.
    • Nevelő-fejlesztő munkánk tapasztalatai, megvalósult feladatok, elért célok értékelése. 
    • Nyári élet megszervezése, óvónők, dajkák beosztása. 
      Felelősök: minden óvónő

1.8. Szülői értekezlet rendje:
Szülői értekezletek témái:
A nevelési év folyamán három szülői értekezletet tartunk, szeptemberben, januárban és áprilisban.
2020. Szeptember16-ai szülői értekezlet:

    • Szülői értekezleten tájékoztatás az óvoda működéséről, a Pedagógiai Programról
    • Házirend ismertetése (kiemelten a szülők tájékoztatásának módjai a gyermek fejlődéséről,  beérkezés, hazavitel, igazolások hiányzás esetén, nyitva tartás - zárás, udvaron való tartózkodás magatartási, kapu zárási szokások)     Korona vírus miatti intézkedések betartásának szükségessége. 
    • Csoport szokások ismertetése 
    . Tankötelezettség megkezdése, 6 éves kor utáni óvodában maradás szülői feladatok, teendők megbeszélése.
    • A szülők tájékoztatása a fogadóórák időpontjáról
    • Új nevelési év feladatai a pedagógiai program tükrében
    • Önértékelés tervezése, ismertetése 
    • Az óvodai szabályrendszer kialakításának ismertetése, baleset megelőzés érdekében tett intézkedések. 
    • A csoport éves programjának ismertetése 
    • Szülői munkaközösség tagjainak megválasztása
    • Kötetlen beszélgetés                                                             
Felelős: Vókóné Bognár Ibolya
óvodavezető

2021. Január13. szülői értekezlet: 
A féléves munka értékelése:
    • Nevelő fejlesztő tevékenységek eredményei
    • Csoport fejlettsége 
    • Szülői tapasztalatok, kérések megbeszélése 
    • További tervek, elképzelések a nevelési év során 
    • Farsangi teendők megbeszélése 
    • Óvoda nyári zárva tartásának várható időpontja ( aug.02-aug.27) / 4 hét / 
    • Egyéb aktuális témák 
Előadás: óvodáskori beszéd hibák kialakulásának okai, jellemzői.
Előadó: Árvai Alexandra logopédus
                                                                                                Felelős: Vókóné Bognár Ibolya
                                                                                                                óvodavezető
                                                                                                         

Április 22.szülői értekezlet.
    • Az év értékelése, elért eredmények, nehézségek megbeszélése, kiemelkedő és fejlesztendő területek megvitatása.
    • Személyiség lapok értékelése, aláírása
    • A még elkövetkezendő feladatok, programok megbeszélése (gyermeknap, kirándulás, évzáró)
Előadó: A leendő elsős tanító meghívása, szülőknek tájékoztatás megtartása
 A szülői értekezletekről jegyzőkönyv készül

 Felelős: Vókóné Bognár Ibolya, óvodavezető
csoportvezető óvónők
 
Nyílt nap: 
Április hónapban a leendő elsőosztályosok szülei nyíltnapon vehetnek részt.
Óvodánk bemutatása a leendő óvodások szülei számára
Felelősök: Vókóné Bognár Ibolya
Tervezett kirándulások:
Az időjárásnak megfelelően minden héten séta a községben, nevezetességek látogatása, minden évszakban a Balaton és annak élővilága megfigyelése.
Június 03.  kirándulás Balatonszentgyörgyre.
Felelősök: Vókóné Bognár Ibolya és minden csoportvezető óvónő
Minden program, intézkedés a Kovid járvány terjedésétől függ.

Óvodások létszáma a 2020.  októberi statisztika szerint  
    kiegészítve kerül be a statisztika elkészítése után)

HH gyermek:      0    gyermek      
HHH gyermek:   0    gyermek     
SNI gyermek: 0 fő

Össz létszám:  28  fő. 

Révfülöpi gyermekek: 19 fő
Bejáró gyermekek száma: 9 fő
Ábrahámhegy:   4 fő
Balatonrendes:   2 fő
Kővágóörs:      1 fő

II. Személyi feltételek:
Óvodánk 2020/2021 nevelési évben egy csoporttal működik 
Dolgozók összlétszáma:11 fő

Vókóné  Bognár Ibolya óvónő szakvizsgázott, Ped .II-be sorolt
Berkesné Kulics Éva óvodapedagógus
Szabóné Szabó Andrea szakképzett dajka

Némethné Turbéki Tünde óvónő szakvizsgázott Ped.II-be sorolt.
Futó Sándorné szakképzett dajka
Károlyi Ferencné dajka
Károlyi Ferencné 2020.december 31-ig lát el dajkai feladatokat. A gyermeklétszám csökkenése miatt, új dajka felvétele nem indokolt. 
Három óvónő foglalkozik az egy csoporttal, ami a nevelési és törvényi előírásoknak megfelelő.
Rászoruló gyermekeinket helyi általános iskola fejlesztő termében fejleszti a Tapolcai tankerületből heti egy alkalommal kijáró logopédus ebben az évben is. A gyermekeket óvónő viszi és hozza vissza a foglalkozásról. A Magyar faluprogram sikeres pályázaton tornaszoba kialakítására kerül sor az évben. Igy az óvoda melletti épületben megtudjuk tartani a logopédiai foglalkozásokat is.
Főzőkonyhán, óvoda telephelyén Iskola u.5-ben 5 fő dolgozik.
Élelmezés vezető: 1 fő
Szakács:2 fő
Konyhai kisegítő:2 fő
Célunk, hogy az óvodai nevelés jó munkahelyi légkörben valósuljon meg, ahol az óvoda minden dolgozója együttműködve, egymást segítve tevékenykedik kitűzött céljaink elérésében, a minőségi munka megteremtésében.



2.1.  Az óvoda dolgozóinak munkarendje:
A munkarend kialakításában célunk, hogy biztosítsuk az átfedési időt a csoportban, a gyermekek nevelésének, egyéni fejlesztésének, felzárkóztatásának, a tehetség gondozásnak lehetőségét és az óvoda zavartalan működésének maradéktalan ellátását. 

Némethné Turbéki Tünde:
Délelőtt: H-Cs 7.00-13.30.  P:7.00-13.00.
Berkesné Kulics Éva H-Cs: 10.00-16.30. P:10.30-16.30
Vókóné Bognár Ibolya munkaideje: heti 40 óra 
Kötelező gyermekekkel való foglalkozása: heti 12 óra
H-P:7.00-10.00 -ig gyermekekkel foglalkozik.
A Korona vírus járványra tekintettel az egy csoportot 28 főt külön terembe neveljük. 14 fő tanköteles korúval Némethné Turbéki Tünde, a 3-5 évesekkel 14 fő Vókóné Bognár Ibolya
Délután Berkesné Kulics Éva foglalkozik. Az étkezések és délutáni altatás is külön csoportban zajlik.      

Óvónők heti munkaideje: 40 óra, ebből: kötött a gyermekkel kötelező foglalkozás 32 óra.
Legfeljebb heti 4 óra le nem kötött munkaidő.

A dajkák munkarendje:
heti 40 óra, napi 8 óra, heti váltásban dolgoznak
Károlyi Ferencné
Szabóné Szabó Andrea
Délelőtt: 6.00.-14.00-ig  Pihenő idő: 9.15. -9.35-óráig
Délután: 9.30-17.30-ig   Pihenő idő:13.40-14.00-óráig
Futó Sándorné:heti 30 óra 8.00-14.00

Főzőkonyha: Iskola u.5.
A konyhai alkalmazottak heti óraszáma 40 óra. 
Munkaideje egységesen mindenkinek: 6.30-14.30 óráig tart. 


2.2. Továbbképzési terv
Pedagógus neve: Vókóné Bognár Ibolya.
A HACCP rendszer szakszerű működtetése érdekében minden dolgozó 11 fő, oktatáson vesz részt, majd írásban beszámol. 2020. augusztus 19.  

III. Tárgyi feltételek:
Az induló, nevelési év, év eleji állapotról 2020. szeptember:
A belső csoportszoba falának újra meszelése megtörtént, 
Az óvoda belső épületének, udvarának teljes körű takarítása, rendbe rakása megtörtént.
Laptop vásárlása megtörtént 
Az első csoportszoba parkettájának csiszolása, lakkozása megtörtént. A pályázaton nyert udvari játékok telepítése, fűszernövénykert kialakítása megtörtént. Fejlesztőterem, tornaszoba kialakítása sikeres pályázat révén folyamatban van.
Tiszta, megújult szép esztétikus környezettel várjuk gyermekeinket. 

Fejlesztendő terület.
Az energia hálózat felújítására nagy szükség lenne. Mosogatómedencék cseréje, átalakítása szükséges. 
A főzőkonyhán csatornarendszer, aljzat burkolatok, épületgépészet, eszközbeszerzésekre lenne nagy szükség.

Feladat ellátási terv
Gyermekvédelmi felelős:
önértékelési csoport tagja:		Vókóné Bognár Ibolya

óvodai fényképek kiosztása               Berkesné Kulics Éva
elszámolása	         
önértékelési csoport tagja	          

Gyermek újság, könyvek árusítása  
Kir Folyamatos karbantartása            Némethné Turbéki Tünde
Önértékelési csoport vezetője:

Középtávú célok: 2019-2021-ig 
Megvalósulásuk ütemezetten:
- Olyan továbbképzésekre, szakképzésekre jelentkezés, amelyek az óvoda profiljába 
illeszkednek: - Egyéni fejlesztések – Tehetséggondozás, környezeti nevelés- mozgás testinevelés, hagyományőrzés.
A fenntartótól kapott forrás ésszerű felhasználása a Továbbképzési Programnak és a Beiskolázási tervnek megfelelően. Kötelező továbbképzésen egy pedagógusnak sem kell részt venni (mindenki betöltötte az 55 évet).

Eszközfejlesztés 
Udvari játékeszközök, további beszerzése, szülőkkel közösen „mezítlábas” hely kialakítása az udvaron szülői segítséggel és a költségvetés igénybevételével. Tornaszerek vásárlása pályázatból finanszírozva.
l. Szakmai - A pedagógus előmeneteli rendszerre való felkészülés. 
- A Belső Ellenőrzési Csoport koordinálásával az önértékelési feladatok elvégzése, értékelése 
    • A játék elsődlegességének érvényesítése
    • Információáramlás fejlesztése a szülők felé
    
Hosszú távú célok: 2019-2024-ig 
Megvalósulásuk ütemezetten:
Eszközfejlesztés: mozgás, zenei, vizuális, környezeti neveléshez.
- Folyamatos eszközfejlesztés és karbantartás fejlesztőjátékok beépítése. Torna, fejlesztő szoba kialakítása.
Folyamatosan 
    • Pályázati lehetőség keresése
    • Szellemi bázis továbbképzések, 
    •  A tehetséggondozás épüljön be a csoportok mindennapi életébe. 
    • Környezet és természetbarát életvitel megalapozása
    • Iskola előkészítési feladatok a nagycsoportban
    • Intézményen belül óvodavezetői segítség - Nevelőtestületi csapatmunka
      

Szakmai rövid távú célok 2020/2021
Megvalósulás módja Szakmai: 
    • A pedagógiai célú nyílt napok.
    • Kutyaterápia az óvodában 
    • Óvodapedagógusok egymás közti megbeszélése adott témában. Iskola érettség, iskola óvoda átmenet segítése, hatékony környezeti nevelés.
    • 1 fő óvodapedagógus 2020.november 30 -ig Némethné Turbéki Tünde  önértékelésének előkészítése, lebonyolítása.
    • Szabályzatok felülvizsgálata módosítása: SzMSZ, Pedagógiai Program, Házirend
    • Csoportnaplóban nevelési tervek negyedéves ciklusokban készülnek.
    • Az intézményi önértékelés feladatainak elvégzése, minden évben értékelni kell a következőket:
1.Pedagógiai folyamatok
2.Személyiség és közösség fejlesztés
3.Eredmények
4.Belső kapcsolatok, együttműködés, kommunikáció
5.Az intézmény külső kapcsolatai
6.Pedagógiai munka feltételei
7.Az óvodai nevelés országos alapprogramban megfogalmazott elvárásoknak és a pedagógiaiprogramban megfogalmazott intézményi céloknak való megfelelés.
A szülőknek év végén partneri elégedettség kérdőív kiadása, majd feldolgozása és az eredmény beépítése a következő év munkatervébe.
1.Az óvodára a gyermekek kulturált viselkedése jellemző: ezt tükrözi beszédük, viselkedésük a nevelőtestület tagjaival, más felnőttekkel és óvodás társaikkal.
2.Gyermekem fejlesztése, a fejlődés ütemének ellenőrzése rendszeres, tervezett és összehangolt.
3.Gyermekemet az óvodában objektívan és reálisan értékelik.
4. Gyermekem tisztában van a szokás-/szabályrendszer követelményekkel.
5.Szülőként megfelelő visszajelzést kapok gyermekem fejlődési eredményeiről.
6.Az óvoda segíti gyermekemet, hogy fejlessze képességeit.
7.Az óvoda eredményesen segíti a lemaradó gyermekeket, kezeli a felzárkóztatás feladatát.
8.Az intézmény lehetőséget teremt a tehetség kibontakoztatására.
9.Az óvodába járó gyermekekre jellemző az életkoruk és fejlettségük szerinti együttműködés.
10.Az óvodába járó gyermekekre jellemző az előítélet-mentesség.
11.Az óvodában a nevelés-oktatás személyre szabott: a pedagógusok ismerik a gyermekek testi és szellemi képességeit, törődnek értelmi, érzelmi fejlődésükkel.
12.Az óvoda elvárásai magatartási, erkölcsi téren reálisak, a gyermekek életkorának, fejlettségének megfelelőek.
13.Az óvoda hangsúlyt fektet az óvodán kívüli tevékenységek szervezésére.
14.Az óvoda hangsúlyt fektet a gyermekek környezettudatos nevelésére.
15.Az óvoda hangsúlyt fektet az egészséges életmódra nevelésre, lehetőséget teremt rendszeres testmozgásra, friss levegőn való tartózkodásra, délutáni pihenésre.
16.Az óvoda fontosnak tartja a nemzeti hagyományok megismertetését, a magyarságtudat, hazaszeretet kialakítását.
17.Az intézményben a gyermekek megismerik az erkölcsi normákat.
18.Az intézményvezető jelenléte meghatározó az óvodában.
19.Az intézménynek jó a hírneve, jól képzett pedagógusok magas színvonalon végzik munkájukat.
20.A dajkák munkájukkal hozzájárulnak a gyermekek fejlődéséhez.
21.Az óvoda higiéniai tisztasága megfelelő, környezete rendezett.
22.A gyermekek étkeztetése változatos, mennyisége, megfelelő. 

Gazdasági, költségvetésbe tervezni
Károlyi Ferencné, Berkesné Kulics Éva várható nyugállományba vonulása méltó megrendezése. 
2021. januártól Futó Sándorné 6 órás állását 8 órára szükséges emelni.
1 fő óvodapedagógus felvétele várhatóan szeptembertől.
6 db nevelői szék vásárlása, mosogatómedence, meszelés.
 kirándulás, úszás, kutyaterápia, eszközök a tevékenységekhez-foglalkozásokhoz.

Kiemelt céljaink és feladataink Elsődleges cél: 
•A gyermekek mindenekfelett álló érdekeinek tiszteletben tartásával 
óvoda épületében a nyugodt, és kiegyensúlyozott légkör biztosítása 
•Törvényes és színvonalas intézményműködés biztosítása 
•Az óvodával kapcsolatban álló intézményekkel, partnerekkel megbízható, pontos együttműködés fenntartása. 

További céljaink: 
•Az óvoda szabályozó dokumentumainak (PP, SZMSZ és mellékletei, Házirend) értelmezése, hiányosságok pótlása, módosítása, megvalósítása.
•A szervezet szakmai színvonalának további erősítése. 
Ismerkedünk: a „Zöldóvoda” kritérium rendszerével.
A célok elérését támogató kiemelt feladataink: 
•Mind a belső, mind pedig a külső szakmai ellenőrzések során annak feltárása folyik, 
milyen módon és mértékben jelennek meg a pedagógus munkájában az alábbi szakmai 
tartalmak: 
-Az általános pedagógiai szempontoknak való megfelelés, 
-Az Óvodai nevelés országos alapprogram nevelési céljainak való megfelelés, 
-Az intézmény pedagógiai programjának való megfelelés. 
Az intézményi önértékelés (teljesítményértékelés), valamint minősítővizsgán és a 
minősítési eljárás során a pedagógusnak a mesterségbeli tudásáról kell számot adnia.
Pedagóguskompetenciák a 326/2013. (VIII. 30.) Korm. rendelet szerint: 
-1. Szakmai feladatok, szaktudományos, szaktárgyi, tantervi tudás 
-2. Pedagógiai folyamatok, tevékenységek tervezése és a megvalósításukhoz kapcsolódó önreflexiók 
-3. A tanulás támogatása 
-4. A tanuló személyiségének fejlesztése, az egyéni bánásmód érvényesülése, a 
hátrányos helyzetű, sajátos nevelési igényű vagy beilleszkedési, tanulási, 
magatartási nehézséggel küzdő gyermek, tanuló többi gyermekkel, tanulóval 
együtt történő sikeres neveléséhez, oktatásához szükséges megfelelő módszertani felkészültség 
-5. A tanulói csoportok, közösségek alakulásának segítése, fejlesztése, esélyteremtés, nyitottság a különböző társadalmi-kulturális sokféleségre, integrációs tevékenység, osztályfőnöki tevékenység 
-6. Pedagógiai folyamatok és a tanulók személyiségfejlődésének folyamatos értékelése, elemzése 
-7. Kommunikáció és szakmai együttműködés, problémamegoldás 
-8. Elkötelezettség és szakmai felelősségvállalás a szakmai fejlődésért 
Felelős: Vókóné Bognár Ibolya óvodavezető

Hatékony együttműködés a családokkal, a család elsődleges szerepének hangsúlyozása:
A gyermekek egyéni fejlettségi állapotára épülő nevelés és fejlesztés családjaik széleskörű bevonásával. 
Fokozott figyelem többek között a környezetre, az infrastruktúrára, a személyzeti ellátottságra, és az irányításra. 

-90% közötti átlag intézményi szint) területekre: 
•Problémamegoldó képesség, konfliktuskezelés 
•Egyéni fejlesztési tervek: Fejlődési napló 
•A tehetségígéretek kibontakoztatása 
•Részvétel egyéb, az óvoda érdekeit szolgáló tevékenységekben (pld. pályázatírás, udvar rendezés stb.) 
•Az idővel való hatékony gazdálkodás 

Pedagógiai gyakorlati munkánk során a továbbiakban is fókuszálunk az Óvodai nevelés 
országos alapprogramjának alábbi „üzeneteire”: 
•Az eddigi gyakorlat továbbfejlesztése, értékmegőrzés 
•Anyanyelvi nevelés; a beszélő környezet, az óvodai nevelés egészében jelen van 
•Hátránycsökkentő szerep: Inkluzív (befogadó) pedagógiai szemlélet 
•Játék megerősítése, a szabad játék kitüntetett szerepe 
•Kompetenciafejlesztés, támogató differenciált nevelés
•Érzelmi, erkölcsi és közösségi nevelés; kiegészül az erkölcsi neveléssel 
•A tevékenységekben megvalósuló tanulás: Az óvodai tanulás folyamatos, jelentős 
részben utánzás, spontán és szervezett tevékenység mely a teljes személyiség 
fejlődését támogatja.
Projekt módszer alkalmazása, melyekbe a gyermeki igények beépülhetnek, a lebonyolítás menete nyílt, változó idejű, a téma „mélyére ás” 
•Iskolásítási tilalom: A gyermek az óvodáskor végén belép a lassú átmenetnek abba az 
állapotába, amelyben, majd az iskolában, az óvodásból iskolássá szocializálódik.
Iskolaelőkészítő foglalkozások nagycsoportban: anyanyelv mese-vers dramatizálás, vágás, rajz íráselőkészítés, matematikai képességfejlesztés, játékosan.
•Óvónő feltétlen jelenléte: Kulcsszereplő az óvodapedagógus, akinek személyisége 
meghatározó a gyermek számára 
•Egészséges életmód igénye: Az egészség védelme, karbantartása tanítható. 
Egészségnevelési program kivitelezése 
•Környezettudatosság: a fenntartható fejlődés érdekében hangsúlyt fektetünk a 
környezettudatos magatartásformálás alapozására, alakítására 
•Mozgás megújulása: Egészségfejlesztő testmozgás → Az egyéni szükségletek és 
képességek figyelembevétele minden gyermek számára biztosítandó lehetőség. 

 IV.  A nevelési év legfontosabb célkitűzései 
  • Elfogadó, szeretetteljes, biztonságos környezetben, a gyerekek elmélyült, nyugalomban, zavartalanul játszhassanak. A számukra kínált tevékenységek közben, életkoruknak megfelelő tapasztalatokat, élményeket szerezhessenek. Testi, lelki szükségleteik kielégítésével a gyermeki személyiség kibontakoztatását, fejlődését kívánjuk szolgálni.
    • A nevelés tárgyi feltételei (különös tekintettel a kezdeményezéshez használt igényes eszközökre), szolgálják célkitűzéseink megvalósítását.
    • A differenciált, egyénhez illeszkedő fejlesztés szükséges. Tehetség gondozás, ill. Fejlesztés.
    • Az 5-6-7 éves korosztály nevelésének összehangolása, konfliktus helyzet, problémamegoldás önállóságra nevelés. Figyelem, türelem feladattudat fejlesztése. Finommotorika fejlesztése minél változatosabb formában.
    • Idősek iránti tisztelet, segítőkészség elmélyítése.
    • Egész mondatokban való beszéd, képről mesélés, fantázia fejlesztése fontos eleme kell, hogy legyen a mindennapoknak. A mindennapos testnevelés mozgás kb: 15-20 perc, heti egy nagytorna kb:30-40 perc. Ezen kívül csoportszobában és az udvaron minél több mozgás lehetőség biztosítása. Terápiáskutya foglalkozások körjátékok-ének-zene és testnevelés foglalkozás alkalmával. Anyanyelv, mozgás, finommotorika-íráselőkészítés, matematikai képesség fejlesztése készülés az iskolai életre iskola előkészítés. 
    • 3-4-5 évesek tiszta érthető beszédre való törekvés naponta mese-vers-mondóka egyéni beszélgetések kezdeményezésének biztosításával, egymás elfogadásának fejlesztése, közösségi magatartás fejlesztése. Önállóságra, probléma megoldásra való nevelés.
    • finommotorika fejlesztése, nagymozgás biztosítása naponta a csoportszobában és az udvaron. Környezet megismerésének, tiszteletben tartásának, megóvásának, szépítésének megismerése, elmélyítése a cél. Terápiáskutya foglalkozások körjátékok-ének-zene és testnevelés foglalkozás alkalmával.
A fejlesztésre szorulókat, egyénileg, kisebb és nagyobb csoportban kell fejleszteni. A gyermekek azonnali értékelésben részesüljenek. A valamiben tehetségesnek mutatkozó gyermeket egyénileg, csoportosan tovább fejleszteni, szülő figyelmét felhívni szükséges.

V. Gyermekvédelem
Gyermekvédelmi felelős: Vókóné Bognár Ibolya óvodavezető
Az óvoda jól látható helyen közzéteszi a gyermekvédelmi feladatot ellátó fontosabb 
intézmények nevét, címét, elérhetőségét. 

Céljaink a törvényi elvárások szerinti működés során: 
- prevenció, a gyermekek hátrányos helyzetének csökkentése, a veszélyeztetettség 
kialakulásának megelőzése, illetve szükség szerint segítségnyújtás, valamint együttműködés a 
különböző intézményekkel, szakemberekkel 
- családok tiszteletben tartása, a családi nevelés erősítése a rászorulók körében 
- szoros kapcsolat kialakítása a közvetlenül, vagy látens módon segítséget kérő családokkal.
Figyelembe vesszük: 
- etnikai kisebbséghez tartozó gyermekek kultúráját 
- sajátos nevelési igényű gyermekekkel kapcsolatos törvényi elvárásokat és intézményi 
alapelveket 
- differenciált fejlesztés lehetőségeit a hátrányos helyzetű és nehezebben kezelhető 
gyermekek számára 
Folyamatos feladat havi rendszerességgel a családsegítő és gyermekjóléti szolgálat 
szakembereivel való rendszeres esetmegbeszélések.
Az Óvónők feladata:
az óvodába járó gyermekek szociális, szociokulturális hátterének megismerése
szükség szerint környezettanulmány végzése
a hátrányos és a halmozottan hátrányos helyzet, valamint a veszélyeztetett helyzet 
jelzése a gyermekvédelmi felelősnek
rendszeres óvodába járás figyelemmel kísérése, szükségesetén a hiányzás jelzése
Az óvoda vezetője köteles hatósági eljárást kezdeményezni a gyermek bántalmazása, 
ill. súlyos elhanyagolása, súlyos veszélyeztető ok fennállása, továbbá a gyermek 
önmaga által előidézett súlyos veszélyeztető magatartása esetén.

A hátrányos és a halmozottan hátrányos helyzetű gyermekek pontos felmérése, nyilvántartása az új törvényi előírásoknak megfelelően. 
A jogosultságot igazoló nyomtatványok, igazolások összegyűjtése 
A szülők korrekt tájékoztatása a vonatkozó jogszabályokról
Az étkezési kedvezményre jogosultak pontos nyilvántartása 
Felelős: minden óvodapedagógus, gyermekvédelmi felelős 
Az óvodai nevelőmunkánkat, a gyermekeket érintő minden döntésünkben a gyermek mindenek felett álló érdeke vezérli, ezért pedagógiai munkánk a problémák megoldásának keresésére irányul. A gyermekek érdekében kapcsolatot tartunk a védőnővel, családgondozóval, gyermekjóléti szolgálattal
Figyelemmel kísérjük a hátrányos helyzetű gyermekeket, (válás) szükség esetén családlátogatást végzünk. Az érintett szülőkkel igyekszünk bizalmon alapuló jó kapcsolatot kialakítani. Naprakész, kölcsönös tájékoztatással, folyamatos odafigyeléssel, gondoskodunk arról, hogy a segélyek, családtámogatások ügyintézése a szükségletnek megfelelően történjen és az ezzel kapcsolatos információk, a tájékoztatás az érintettek rendelkezésére álljon együtt működés az önkormányzatokkal.

5.1. Gyermekbalesetek megelőzése
A gyerekek életkorát figyelembe véve az óvónők ismertetik a balesetet kiváltó helyzeteket, megtanítjuk, gyakoroljuk az ezeket elkerülő magatartási formákat, technikákat, a csoportnaplóba rögzíteni kell az oktatást.
A balesetvédelmi oktatást meg kell ismételni. ha szükséges séta, kirándulás stb. A szülőket ismertetjük elvárásainkról, és számítunk a támogatásukra ezen a területen is.

VI. Ünnepek, ünnepélyek, hagyományápolás
Az ünnepi készülődést, az ünnepeket nevelési céljaink szolgálatába állítjuk: A készülődés, tervezgetés, az ünnepvárás is öröm és élmény a gyerekeknek. Az ajándékok tervezése, az ünnepi teríték, dekoráció stb. Fejleszti a gyermekek esztétikai érzékét, kreativitását.  Az izgatott várakozás közben áthatja őket a közös öröm. Az együtt átélt élmény erősíti az egymáshoz tartozás érzését, fokozza a szülők gyerektársak, felnőttek iránti szeretetet. Ezért fordítunk különösen nagy gondot, szép külső-belső környezetre, nagy körültekintéssel szervezett ünnepeinkre, melyektől nevelési céljaink eredményesebb megvalósítását reméljük.



Ütemterv
A szülők az eddigi nyílt ünnepeken, programokon csak abban az esetben vehetnek részt az intézményben, ha a Korona vírus járvány enyhül. Nagyvalószínűséggel az iskolában tartandó idősek karácsonyán sem veszünk részt.
Szeptember 
    • 16-án a nevelési év, első szülői értekezlete Felelős: óvodavezető
    • A helyi Mákvirág borfeldolgozó megtekintése
    • Bábszínház megszervezése felelős: Óvodavezető
    • Hitoktatás megszervezése
Október 
      1-én Idősek világnapja megünneplése.
    • Felelős: Vókóné Bognár Ibolya a programokért, Némethné Turbéki Tünde ajándék készítésért
    •  A helyi Pince múzeum megtekintése Felelős: Vókóné Bognár Ibolya
      4-én Állatok világnapja  projekt. Szeptember utolsó hetétől 28-október 12-ig projekt módszer. Felelős: Vókóné Bognár Ibolya szervezésért (Annus nénihez kirándulás, terápiáskutya meghívása az oviba) különböző állomásokon feladatok végrehajtása, összedolgozás közösség építés elmélyítése. Felelős :Némethné Turbéki Tünde
November 
Terápiáskutya foglalkozások beindítása hetente 1 alkalom Felelős: Vókóné Bognár Ibolya
       Töklámpák készítése felvonulás az udvaron, utcán 
    • 11-én Márton nap hagyománya az oviban libák, tökember készítése levitele az ovi parkba. Márton napi hagyomány játékok felelevenítése Felelős: Berkesné Kulics Éva
    • 20-án Szülőkkel közös ajándék készítés a gyerekeknek /advent, télapó, karácsony, / ötlet keresés minden óvónő feladata. (ha a járvány helyzet engedi)
December  
07. péntek Mikulás érkezése, műsor, csoportszoba díszítése felelős :Némethné Turbéki Tünde
    • Karácsony, csoportszoba díszítése, ajándékok megvásárlása, Felelős: minden óvónő
    • 15-án  szülőkkel közös fenyődíszítés, Felelős: óvodavezető
    • 16-án óvodai karácsony. Felelős: minden óvónő
    • 18-án Idősek karácsonyán részvétel a Révfülöpi Iskolában
Mikulás és karácsonyi díszek készítése ovi-parkba Felelős: Berkesné Kulics Éva

Január 
13-én Szülői értekezlet. Felelős: Óvodavezető és minden óvónő
Február
    • 16- én Farsang az oviban, csoportszoba díszítése. Farsangra a tanító néni meghívása. 
    • Óvónők mese előadása. Program szervezése Felelős: Vókóné Bognár Ibolya
      ovi-park díszek felelős: Némethné Turbéki Tünde
Március
    • Március 15-e megünneplése ovi-park díszítése Felelős: Vókóné Bognár Ibolya
    • Húsvéti ajándékok megvásárlása, elkészítése, nyuszi simogatás megszervezése Vókóné B.Ibolya felelős. 
    • 22- A vízvilágnapja hete projekt módszer feladatokért Felelős: Vókóné Bognár Ibolya
    • Úszásoktatás megszervezése Felelős: Vókóné Bognár Ibolya
Április
       09. Költészet napja Könyvtár látogatás Felelős: Vókóné Bognár Ibolya
    • 7-én Húsvét megrendezése, különböző feladatok megoldásával. együtt működés elmélyítése csapat feladat, tojásfa ovi udvarán ,ovi-park díszítése. Felelős: Berkesné Kulics Éva 
    • 22 -én A föld napja hete projekt módszer, akadály verseny, udvartakarítás, lomtalanítás, szemétgyűjtés az óvoda körül, virág, vetemény ültetés. Felelős: Berkesné Kulics Éva
„Mezítlábas hely” kialakítása közösen a szülőkkel.
      Nyílt nap nagycsoportban, óvoda bemutatása  Felelős: Óvodavezető és a csoportvezető óvónő
    • 22-én Szülői értekezlet a tanítónő részvételével. Felelős: Óvodavezető és az óvónők
Május
    • Május fa állítás, díszítés, tánc Felelős: Némethné Turbéki Tünde
    • 3-én  Anyák napja megünneplése Felelős: Minden óvodapedagógus ovi-park díszítés, Felelős: Vókóné Bognár Ibolya
    • 10-én Madarak-fák „napja hete” szervezése Balaton parton, hegyen, udvaron. Felelős : Némethné Turbéki Tünde
    • Gyermeknap az oviban,  program a falu játszó udvarán/ Felelős: Vókóné Bognár Ibolya
    • 28-én Ballagás, évzáró megszervezése, lebonyolítása. Felelős: minden óvodapedagógus
      nyári díszek készítése ovi-parkba minden óvónő felelős.

Június  
03-án  óvodai kirándulás helyszíne Balatonszentgyörgy Felelős: Vókóné Bognár Ibolya
A gyermekek névnapját, születésnapját a szülő választása alapján a csoport megünnepli.
Zárt ünnep.

VII. Fakultatív hit és vallásoktatás
A nevelési-oktatási intézményben folyó – a közoktatásról szóló 1993. évi LXXIX. törvény (a továbbiakban: közoktatási törvény) 4. § (4) bekezdésében szabályozott – fakultatív hit- és vallásoktatás idejének és helyének meghatározásához be kell szerezni az intézményi tanács, az iskolaszék, óvodaszék, kollégiumi szék, vagy ennek hiányában, az iskolai, kollégiumi szülői szervezet, közösség, és az iskolai, kollégiumi diákönkormányzat véleményét.
Intézményünkben a szülők írásbeli engedélye alapján járhat a gyermek hit és vallásoktatásra, heti egy alkalommal.  15.15- 15.45-ig a csoport szobában, jó idő esetén az udvaron, tartja a hitoktató a foglalkozást.

VIII.  Az óvodánk kapcsolatai
Célunk, hogy minden partnerünkkel eredményes, jó kapcsolatot építsünk ki, tartsunk fenn.
Óvodánk és a szülők kapcsolata:
A szülők mindenkori reális kéréseit, kezdeményezéseit figyelembe vesszük. A szülőkkel igyekszünk az óvodánkra jellemző családias, közvetlen, a kölcsönös bizalmon és megbecsülésen alapuló kapcsolatot kialakítani, tovább erősíteni. Az elkövetkező időszakban is törekszünk arra, érezzék a szülők, hogy számítunk a segítségükre, együttműködésükre.
      
    • Szülőkkel közös ünnepek szervezése: Mikulásra készülés, Farsang, bábelőadás, Anyák  napja, 
  • Közös tevékenységek szervezése: munkadélutánok, ünnepi készülődések, karácsonyfa díszítés, előadások lebonyolításában a szülők bevonása, udvartakarítás-munkadélután.
    • Családlátogatások (szülői igény figyelembevételével)
    • Családi nap, sportnap szervezése közösen a szülői szervezettel.
Határon túli magyar óvodával kapcsolatfelvétel kezdeményezése. Testvértelepülés Rév község, Románia, Révfülöp Önkormányzatának segítség kérése ebben a tárgykörben.
Felelős: Óvodavezető

Óvoda – Iskola kapcsolata:
Óvodánk a helyi Általános Iskolával tart kapcsolatot.
Kapcsolattartás formái:
Tapasztalatcsere az elsős tanítóval
    • Szülői értekezlet, tanítóval
    • Iskolalátogatás 
    • Iskolával való ismerkedés az év folyamán 2 alkalommal a leendő elsősök számára
    • Egymás rendezvényeinek látogatása / Mikulás, Farsang, Karácsony, évzáró/
Felelős: csoportvezető óvónők

Óvoda – fenntartó kapcsolata:
Óvodai rendezvényekre való meghívás /Karácsony, Évzáró/
Éves Beszámoló az óvoda munkájáról
Dokumentumok, kérelmek leadása
Napi kapcsolat /gazdasági osztállyal/
Önértékelési csoport tagjai együtt működése

Felelős: Vókóné Bognár Ibolya

Óvodánk egyéb kapcsolatai:
Védőnő, háziorvos, fogorvos:
    • Gyermekeink általános egészségügyi felülvizsgálata, szűrése személyi tisztasági vizsgálat
    • Hallás, látásvizsgálat
    • Fogak ellenőrzése /tavasszal/
    • Előadás szülői értekezleten.
    • Egymás munkájának megbeszélése,segítése.
Felelős: Vókóné Bognár Ibolya

Veszprém Megyei Pedagógiai Szakszolgálat
Tapolcai Tagintézménye

Beszédhibák és pedagógiai szűrése, javítása, logopédiai foglalkozások szerv.
  • Folyamatos kapcsolat a logopédussal
    • Fejlesztő foglalkozások tervezése, megszervezése / Pedagógiai szakszolgálat /
    • Magatartási, problémás gyermekek, SNI-s gyerekek vizsgálata, iskolaérettségi 
      vizsgálata – szűrése, fejlesztése, felülvizsgálata
    • pszichológus
    • konduktor segíti a gyermekek fejlődését, munkánkat.
      
Felelős: Vókóné Bognár Ibolya

Oktatási Hivatal
Székesfehérvári Pedagógiai Oktatási Központ

Szakmai tájékoztatás, segítség nyújtás az intézmény számára.   

Családsegítő szolgálat:
A családok figyelemmel kísérése, kölcsönös tájékoztatás, esetmegbeszélések, előadásokon való részvétel.
Felelős: Vókóné Bognár Ibolya
2020. Szeptembertől az óvodai Szociális segítő szolgáltatás ismét segíti munkánkat.
Segíti munkánkat: programok, kirándulások szervezésében.
2020. októbertől 2021. májusig Terápiáskutya foglalkozások lesznek.
A hitoktatókkal továbbra is a meglévő jó munkakapcsolat kialakítására törekszünk. 
Az óvodánk programjait segítő egyesületekkel is továbbra a jó kapcsolat megtartására kell törekednünk. Gázló, Horgász, Őszirózsa, RIVE. 
A vállalkozók támogatását megnyerni pedagógiai céljainkhoz.
Az Őszirózsa nyugdíjas klub tagjainak  két alkalommal fogadása óvodában, közös programon való részvétel (Idősek világnapja, Gyereknap)
Felelős: Vókóné Bognár Ibolya és minden óvónő




IX. Ellenőrzési terv

Az ellenőrzés egyrészt a munkarend, a munkafegyelem, utasítások betartása, másrészt a munka minőségének vizsgálatára irányul. 

Az ellenőrzés  formái:
    • beszámoltatás szóbeli, beszélgetés, elemzés
    • csoportban folyó nevelőmunka megfigyelése
    • írásos dokumentumok

Ellenőrzési szempontok:
Óvónők munkájának ellenőrzési szempontjai, ellenőrzési területei, a Pedagógus Önértékeléséhez is kapcsoló nyolc alapterület alapján:

1.Pedagógiai módszertani felkészültsége
-Alkalmazza a gyermekcsoportban különleges bánásmódot igénylők megfelelő változatos módszereket, milyen módszereket alkalmaz?
2.Pedagógiai folyamatok tervezése
-Milyen a pedagógiai tervező munkája?
-Hogyan viszonyul egymáshoz a tervezés és megvalósítás?
-Épít-e gyermekek előzetes neveltségi szintjére, tudására.?
3.A tanulás támogatása
-Hogyan motiválja a gyermekeket, érdeklődésüket fenntartja-e?
-Miként fejleszti a gyermekek gondolkodását, problémamegoldását?
-Milyen ismeretszerzési környezetet hoz létre?
4.A gyermekek személyiségének fejlesztése, egyéni bánásmód érvényesülése
-Milyen hatékony gyermeki megismerési technikát alkalmaz? Milyen módon differenciál?
-Hogyan foglalkozik a kiemelt figyelmet igénylő gyerekekkel? 
5.A gyermekcsoportok, alakulásának segítése, fejlesztése, esélyteremtés
-Hogyan jelenik meg a közösség fejlesztés a pedagógiai munkájában?
-A napi tevékenységében biztosít-e időt beszélgetésekre, egymás meghallgatására?
-A csoportban felmerülő konfliktusokat hogyan értelmezi és kezeli?
6.A pedagógiai folyamatok és a gyermekek személyiségfejlődésének folyamatos értékelése, elemzése.
-Milyen ellenőrzési és értékelési formákat alkalmaz?
7.Kommunikáció és szakmai együttműködés, problémamegoldás
-Milyen a gyermekekkel a kommunikációja, együttműködése? Együttműködik-e más pedagógusokkal, dajkákkal, szülőkkel?
8.Elkötelezettség és szakmai felelősségvállalás a szakmai fejlődésért
-Tájékozott-e pedagógiai kérdésekben?
-Hogyan érvényesíti magára vonatkozóan a folyamatos fejlődés, továbblépés igényét?
A gyermekekkel való foglalkozás során az óvoda a „Külső világ tevékeny megismerése” a Pedagógiai Programot használja a gyermekekkel való foglalkozás során. Az abban javasolt témafelosztást, és módszereket kell alkalmazni. Az abban meghatározottak az irányadók.
Az évszakok köré csoportosítva komplex tervezés projekt kidolgozása
Az ellenőrzést az óvodavezető végzi.
Előre jelzett napon és időpontban történik a csoportok látogatása a nevelési év során.
áprilisban Némethné Turbéki Tünde
novemberben: Berkesné Kulics Éva
Dajkák ell. Szempontjai: módszere: megfigyelés, beszélgetés.
Ellenőrzés ideje: 2020.10.15. Szabóné Szabó Andrea - 2020.11.18 Futó Sándorné
    • Az óvónőkkel való együttműködés módja. 
    • A gyermekek között végzett gondozási teendők elvégzése megfelelő-e? 
    • A szülőkkel való kapcsolatuk megfelelő-e, tájékoztatás, titoktartási kötelezettség megvalósulása.
    • A csoportszobák, egyéb helyiségek tisztasága megfelel-e a higiénés követelményeknek? 
    • Személyre szabott munkaköri feladatok elvégzésének pontossága, alapossága megfelel-e a kívánalmaknak? A szabályozásoknak megfelelően történik-e helyiségek takarítása? 
    • A balesetvédelmi előírások megtartásával történik-e a munkavégzés? Az előírásoknak megfelelő védő-és munkaruhát használnak-e a dolgozók?
    • HACCP dokumentumok napra kész vezetése? A munkaidő betartása?

Révfülöp 2020. 09.11.                                                       Vókóné Bognár Ibolya

 Szeptember

2015.évi LXIII.törvény a gyerekek védelméről és a gyámügyi igazgatásról szóló 
1997.évi XXI.törvénynek az ingyenes óvodai gyermekétkeztetésről, tájékoztatás a szülőknek, faliújságon, honlapon, szóban. Az ingyenes étkezés igényléshez a nyilatkozatok átadása.
Törvényességi feladatok

Közzétételi lista frissítése
Éves munkaterv
Évnyító, munkatársi és nevelői értekezlet lebonyolítása munkaterv ismertetése elfogadása.
Nevelőtestület tájékoztatása az országos pedagógiai szakmai, intézményi ellenőrzésről.
A gyermekek szüleinek írásbeli nyilatkozatának beszerzése. Új gyermekek szüleinek anamnézis lap kiosztása.
Új gyermekek bejelentése a KIR-be. Iskolába menők kivezetése, jogviszonyuk megszüntetésével (augusztus 31).
Nyilatkozat beszedése a Gyvt.21/B.§(1)bekezdés a) pontja szerinti ingyenes bölcsődei és óvodai gyermekétkeztetés igénybevételéhez.
Csoportnapló megnyitása
Óvodai nyomtatványok elkészítése: felvételi és mulasztási napló, óvodai csoportnapló, törzskönyv.
Ellenőrzése, hitelesítése.
Új gyerekek fogadása, szülők segítése. Beszoktatással kapcsolatos pedagógiai munka ellenőrzése.
Szülői értekezlet megtartása
Munkaköri leírások felülvizsgálata, aktualizálása.
Tűz-,munkavédelmi-és balesetvédelmi oktatás megtartása.
Munkarendek pontosítása
Óvodai csoport év eleji indulásához szükséges eszközök, anyagok beszerzése.
Munka, védőruhakészlet áttekintése, új beszerzése. 
Logopédiai és Pedagógiai szűrés lebonyolítása, megszervezése.
Védőnői tisztasági vizsgálat megbeszélése, havonta rendszeresen.
Jelenléti ívek munkaidő nyilvántartás elkészítése, vezetése, ellenőrzése, összegyűjtése minden hónap végén
Az átfogó Intézményi Önértékelés ötévente történik, de minden évben értékelni kell a következőket:
1.Pedagógiai folyamatok
2.Személyiség és közösség fejlesztés
3.Eredmények
4.Belső kapcsolatok, együttműködés, kommunikáció
5.Az intézmény külső kapcsolatai
6.Pedagógiai munka feltételei
7.Az óvodai nevelés országos alapprogramban megfogalmazott elvárásoknak és a pedagógiaiprogramban megfogalmazott intézményi céloknak való megfelelés.
Őszirózsa nyugdíjas klub vezetőjével kapcsolat felvétel, Idősek világnapja megszervezése.

Október
Terápiás kutya foglalkozáshoz szerződések, engedélyek beszerzése, foglakozási anyag megbeszélése.
Adatszolgáltatás a KIRSTAT-ba okt. 15-ig
Az intézmény honlapján közzétett dokumentumok frissítése.
A gyerekek képesség szerinti felmérése az év folyamán a szülőket két alkalommal tájékoztatjuk gyermekük fejlődéséről.
Egészségügyi kiskönyvek ellenőrzése

November
Költségvetés tervezése
Selejtezés, leltározás
Év végi vásárlások lebonyolítása, készletek feltöltése.

December
Decemberi ünnepségek megszervezése, lebonyolítása (advent, Mikulás, karácsony)
Téliszünet idejének írásban való megadása a szülők részére 
Az iskolaérettség megállapítása a tanköteles gyerekek tekintetében Szülő tájékoztatása az új rendszerről a kötelező 6-évesek beiskolázásának módjáról, szülői feladatokról.

Január
Az éves szabadságok kiszámítása, szabadságolási terv elkészítése.
Szülői értekezlet megszervezése logopédus meghívása

Február
A farsang ünnepének megszervezése, lebonyolítása
Csoportnapló féléves ellenőrzése 
Iskola látogatás megszervezése a gyerekeknek
Az óvoda nyári zárás idejének kihirdetése a szülőknek, írásban.
Március
Az iskolaérettségi szakvélemény elkészítése és kiadása.

Április
Iskolai beiratkozás tájékoztatójának kifüggesztése. 
Nyári karbantartói feladatok, munkálatok tervezése, szervezése
Nyílt nap nagycsoportban, óvoda bemutatása
Szülői értekezlet a tanítónő részvételével. 

 Május
Óvodai beíratás: április 27-28
20/2012.(VIII.31.)EMMI rendelet. A R.20.§(1)bekezdés előírja a beiratkozás tárgyév április 20-a és május 20-a között kerül sor. A fenntartó a beiratkozás első napját megelőzően legalább harminc nappal közleményt vagy hirdetményt tesz közzé.
-Nyílt nap nagycsoportban, óvoda bemutatása
-Szülői értekezlet a tanítónő részvételével. 
-Nyári szabadságolási terv elkészítése
-Évzáró műsorok előzetes megtekintése, ötletek adása
Fogászati szűrés megszervezése 
Évzáró műsorok megtartása, Ballagás lebonyolítása

Június
Nevelési évzáró értekezlet megtartása
Óvodai kirándulás lebonyolítása. 
Nyári napirend elkészítése,
Csoportnapló, fejlődési naplók ellenőrzése, lezárása, 
Szabadságok kiadása a szabadságterv alapján

Augusztus
A nagytakarítás lebonyolítása
Gyermekek adatainak frissítése, ellenőrzése
Munkarend aktualizálása
Naplók lezárása
Az iskolába menők kivezetése a KIR-ből.


Révfülöp,2020. szeptember 11.                                                                Vókóné Bognár Ibolya

